नई दिल्ली. दिल्ली में पेट्रोल रविवार को 16 पैसे सस्ता हुआ। वहां एक लीटर पेट्रोल का रेट 77.73 रुपए हो गया। मुंबई में भी 16 पैसे कम होकर कीमत 83.24 रुपए हो गई। डीजल का रेट 12 से 13 पैसे तक कम हुआ। दिल्ली में बीते 25 दिन में पेट्रोल का रेट 4.94 रुपए कम हुआ है। कच्चे तेल के रेट कम होने और रुपए में मजबूती की वजह से तेल कंपनियां पेट्रोल-डीजल की कीमतें घटा रही हैं। अंतरराष्ट्रीय बाजार में ब्रेंट क्रूड 73 डॉलर प्रति बैरल से नीचे है।